РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/530-15

15. децембар 2015. године

Београд

3АПИСНИК

41. СЕДНИЦЕ ОДБОРА ЗА ПОЉОПРИВРЕДУ,

ШУМАРСТВО И ВОДОПРИВРЕДУ, ОДРЖАНЕ 10. ДЕЦЕМБРА 2015. ГОДИНЕ

Седница је почела у 11,00 часова.

Седницом је председавао Маријан Ристичевић, председник Одбора.

Седници су присуствовали чланови Одбора: Јасмина Обрадовић, Зоран Антић, Миодраг Николић, Жарко Богатиновић, Милија Милетић, Марјана Мараш, Велимир Станојевић, као и Дејан Нектаријевић, Младен Лукић, Надица Николић Танасијевић, Мирољуб Станковић и Золтан Пек, заменици чланова Одбора.

Седници нису присуствовали чланови Одбора: Верољуб Матић, Милан Ковачевић, Ђорђе Стојшић, Горан Ћирић, Јован Марковић, Милан Кораћ, Душан Петровић, Арпад Фремонд и Сабина Даздаревић.

Седници je присуствовао и народни посланик Милан Новаковић.

Поред чланова Одбора седници су присуствовали: представници Министарства пољопривреде и заштите животне средине: Младен Младеновић, в.д. помоћника министра Сектора за правне и нормативне послове, Ружица Трипић, начелник Одељења за нормативне послове и хармонизацију прописа у области пољопривреде као и представници средстава јавног информисања.

Одбор је једногласно усвојио следећи

 Д н е в н и р е д

1. Разматрање амандмана народног посланика Маријана Ристичевића на члан 2. са исправком и на члан 4. са испаравком на Предлог закона о изменама и допунама Закона о подстицајима у пољопривреди и руралном развоју ( број 320-3223/15 од 5. децембра 2015. године );
2. Разно.

Прва тачка дневног реда - **Разматрање амандмана народног посланика Маријана Ристичевића на члан 2. са исправком и на члан 4. са испаравком на Предлог закона о изменама и допунама Закона о подстицајима у пољопривреди и руралном развоју ( број 320-3223/15 од 5. децембра 2015. године )**

Председник Одбора је на основу члана 156. Пословника Народне скупштине отворио претрес у појединостима.

Одбор је, на основу члана 156. став 3. Пословника Народне Скупштине, поднео Народној скупштини следећи

 ИЗВЕШТАЈ

Одбор је, у складу са чланом 164. став 1. Пословника Народне скупштине, размотрио амандмане са исправкама које је на чл. 2. и 4. Предлога закона о изменама и допунама Закона о подстицајима у пољопривреди и руралном развоју, поднео народни посланик Маријан Ристичевић.

Одбор је одлучио да предложи Народној скупштини да **прихвати** амандмане:

- на члан 2. који је са исправком поднео народни посланик Маријан Ристичевић;

- на члан 4. који је са исправком поднео народни посланик Маријан Ристичевић.

За известиоца Одбора на седници Народне скупштине одређен је Маријан Ристичевић, председник Одбора.

Друга тачка дневног реда – **Разно**

Одбор је на основу члана 56. Пословника Народне скупштине, донео следећи:

 З А К Љ У Ч А К

Одбор је затражио да се поведе дисциплински поступак и смени начелница ветеринарске инспекције Сања Челебићанин. Овим Закључком Одбор је потврдио Закључак са седнице из Лесковца, која је одржана 8. октобра 2015. године, а који је прослеђен Министарству пољопривреде и заштите животне средине.

Пошто других питања и предлога није било, седница је закључена у 11,15 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК Бранка Златовић Маријан Ристичевић